Welly

Welly on kiinalainen muottivalettujen leluautojen valmistaja, joka aloitti toimintansa vuonna 1979.

Yhtiön tehtaat sijaitsevat Guangdongissa, Kiinassa ja työllistävät 3000 työntekijää. 1980-luvun alussa Welly valmisti pääosin kolmen tuuman kokoisia muottivalettuja autoja (suunnilleen mittakaava 1:64). 4,75 tuuman pituisia (suunnilleen mittakaava 1:38) autoja se alkoi valmistaa myöhemmin saman vuosikymmenen aikana. 1990-luvulla yhtiö kehitti mittakaavan 1:24 kokoisia malleja ja sen jälkeen autoja jopa mittakaavalla 1:18.

Welly valmistaa malleja 1:18, 1:24, 1:32, 1:38, 1:43, 1:60 ja 1:87 mittakaavoilla. Se on lisensoinut ajoneuvomalleja 40 eri merkiltä, joihin kuuluu henkilöautoja, rekkoja ja moottoripyöriä. Joka vuosi yhtiö investoi lisäpääomaa uusiin malleihin.

Welly on hiljattain perustanut tutkimus- ja tuotekehitysosaston ja alkanut kehittää erikokoisia radio-ohjattavia malleja, joihin sisältyy 1:32-mittakaavan muottivalettuja autoja ja rekkoja sekä 1:12-mittakaavaisia muovisia RC-autoja.

Lähteet

Leikkikaluvalmistajat
Kiinalaiset yritykset